
Uznesenie Mestský súd Bratislava II v konaní o spôsobilosti na právne úkony osoby: A. B., nar. XX.XX.XXXX, trvale bytom C. XX, D., zast. procesným opatrovníkom: Mestská časť Bratislava – E., F. XX, D., G.: XX XXX XXX, o návrhu navrhovateľky: H. D., nar. XX.XX.XXXX, trvale bytom I. J. XX, XXX XX E., na obmedzenie spôsobilosti na právne úkony, takto rozhodol: Súd podanie navrhovateľky podané na tunajšom súde dňa 02.10.2023 o d m i e t a . odôvodnenie: 1. Podaním doručeným tunajšiemu súdu dňa 02.10.2023 sa navrhovateľka domáhala obmedzenia spôsobilosti na právne úkony A. B., nar. XX.XX.XXXX. 2. Súd sa s návrhom vo veci samej oboznámil a zistil, že neobsahuje náležitosti, ktoré vyžadovalo ustanovenie § 127 ods. 1 Civilného sporového poriadku (ďalej ako „CSP“) a § 25 Civilného mimosporového poriadku (ďalej ako „CMP“). 3. Uznesením č.k. 11Ps/7/2023-28 zo dňa 08.11.2023 bola navrhovateľka vyzvaná na odstránenie vád svojho neúplného podania v lehote 15 dní odo dňa doručenia uznesenia, v zmysle ktorého bola vyzvaná na opísanie skutočností odôvodňujúcich zásah do spôsobilosti fyzickej osoby na právne úkony a zdôvodnenie, že iné menej obmedzujúce opatrenia nie sú možné; ďalej aby oznámil súdu meno a adresu lekára A. B., nar. XX.XX.XXXX, u ktorého je vedený v evidencii a uviedol vo svojom okolí blízku osobu alebo inú osobu z rodinného prostredia, ktorú by súd mohol ustanoviť za jej procesného opatrovníka v tomto súdnom konaní. 4. Týmto uznesením bola navrhovateľka zároveň poučená aj o následkoch nedoplnenia návrhu v zmysle § 129 ods. 3 Civilného sporového poriadku. 5. Navrhovateľka na výzvu súdu nereagovala a svoj návrh v lehote určenej súdom neopravila a ani nedoplnila. Súdu sa nepodarilo vady návrhu odstrániť a tiež zistiť pobyt pána B. ani na nariadenom pojednávaní dňa 21.4.2023, na ktoré sa pani D. bez ospravedlnenia nedostavila, a to napriek tomu, že si riadne prevzala zásielku s predvolaním. Navrhovateľka návrh nedoplnila ani na základe dodatočnej písomnej výzvy zo dňa 22.3.2024. 6. Podľa § 129 ods. 3 CSP, ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 7. Podľa § 129 ods. 4 CSP, ak sa podanie opraví alebo doplní v celom rozsahu v súlade s výzvou podľa odseku 1 najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže rozhodnúť súd, ktorý ho vydal.
8. S poukazom na skutočnosť, že navrhovateľka na výzvy súdu nereagovala a svoj návrh neopravila a ani nedoplnila, dospel súd k záveru, že pre uvedené nedostatky podaného návrhu v konaní pokračovať nemožno, a preto v súlade s ustanovením § 129 ods. 3 CSP podanie navrhovateľky odmietol. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Mestskom súde Bratislava II, písomne v dvoch vyhotoveniach. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci.

